Aragtiyaha ku dhisan odoraska ama saadaasha ee laga bixinayo qaabka qaraxaasi ayaa kala duwan waxaa se loo badan yahay in haddii hindisaha xooga badan ee ah in aan Axmed Muumin Seed noqon musharax uu hirgalo ay taasi noqonayso in isaga iyo beesha uu ka soo jeedaaba ay ka tashadaan xisbiga waddani maadaama oo cid kale oo ay iyagu uga tacab iyo dadaal badnaaye laga door biday, waxa se ka hor tashigaas la filan karaa in uu xisbiga dhexdiisa ka abuurmo garab u eeg kii ka dhashay shirweynihii kulmiye balse magac ahaan ka duwan waxaanay faaqidayaasha siyaasaddu odorasayaan in garabkaasi uu hormood u noqon doono gudoomiye ku xigeenku isla markaana laga dhex arki doono garabkaasi siyaasiyiin badan oo miisaan ku dhex leh xisbiga, waxa xusid mudan in saadaaliyaashu sheegaan in garabkaasi uu la bixi doono magac nuxurkiisa ay ku soo uruuriyaan “ Garabka Dimuquraadiyad Doonka Waddani”.
